ປ. ໂອບາມາ ໂອ້ລົມ ກັບເຈົ້າໜ້າທີ່ ອາເມຣິກັນ ທີ່ພວມຕໍ່ສູ້ ກັບ ອີໂບລາ ທີ່ອາຟຣິກາ ຕາເວັນຕົກ.
ປະທານາທິບໍດີ​ ບາຣັກ ​ໂອ​ບາ​ມາ ​ໄດ້​ໂອ້​ລົມ​ ​ທາງ​ໂທລະສັບ ກັບ​ກອງກຳລັງ ​ສະຫະລັດ ທີ່​ພວມທຳ​ການຕໍ່ສູ້ ​ກັບ​ ອີ​ໂບລາ​ ໃນ​ປະ​ເທດ​ໄລ​ເບ​ເຣຍ ​ແລະ ​ເຊ​ເນ​ການ​.
ປະທານາທິບໍດີບາຣັກ ໂອບາມາ ໄດ້ໂອ້ລົມກັນທາງໂທລະສັບ ໃນວັນເສົາວານນີ້ ກັບກອງກຳລັງສະຫະລັດ ທີ່ກຳລັງທຳການ ຕໍ່ສູ້ກັບເຊື້ອອີໂບລາໃນປະເທດໄລເບເຣຍ ແລະ ເຊເນການນັ້ນ ທຳນຽບຂາວ ກ່າວວ່າ ທ່ານໂອບາມາໄດ້ກ່າວຂອບອົກຂອບໃຈ ແກ່ພວກຊາຍຍິງທີ່ກຳລັງອຳນວຍການຊ່ອຍເຫຼືອດ້ານພະລາທິ ການ ຄວາມຊຳນານໃນດ້ານວິສະວະກຳ ການບໍລິການດ້ານກາ ນກໍ່ສ້າງ ແລະພາກສ່ວນອື່ນໆທີ່ຈຳເປັນ ເພື່ອຄວບຄຸມການລະ ບາດຂອງເຊື້ອອີໂບລານັ້ນ ຖແຫຼງການສະບັບນຶ່ງ ກ່າວວ່າ ທ່ານໂອບາມາ ໄດ້ກ່າວເນັ້ນວ່າ ຍຸດທະສາດຂອງລັດຖະບານທັງໝົດ ພາຍໃຕ້ການນຳພາຂອງພວກພົນລະເຮືອນ ເພື່ອຕໍ່ ສູ້ກັບການລະບາດຂອງເຊື້ອອີໂບລາໃນເຂດແນວໜ້ານັ້ນ ເປັນຊ່ອງທາງນຶ່ງ ທີ່ມີປະສິດທິ ພາບຫຼາຍທີ່ສຸດ ເພື່ອປ້ອງກັນການລະ ບາດຂອງເຊື້ອໂຣກດັ່ງກ່າວອອກໄປອີກ ແລະປົກ ປ້ອງຄົນອາເມຣິກັນຢູ່ໃນສະຫະລັດ ບໍ່ໃຫ້ຕິດເຊື້ອໂຣກນີ້ຕື່ມອີກ ໃນຂະນະດຽວກັນ ການາດາ ກ່າວວ່າ ຕົນຈະງົດອອກວີຊາໃຫ້ແກ່ປະຊາຊົນຈາກບັນດາ ປະເທດທີ່ກຳລັງປະເຊີນກັບອັນທີ່ຕົນເອີ້ນວ່າຂອງເຊື້ອອີໂບລານີ້ ການຕັດສິນໃຈ ທີ່ໄດ້ປະກາດໃຫ້ຊາບເປັນຄັ້ງທຳອິດໃນວັນສຸກຜ່ານມານີ້ ແມ່ນຄ້າຍໆຄືກັນກັບການເຄື່ອນໄຫວຂອງອອສເຕຣເລຍໃນຫວ່າງໄວໆມານີ້ ໃນການເຄື່ອນໄຫວອື່ນໆ ໜັງສືພິມຂັ້ນນຳໃນສະຫະລັດສະບັບນຶ່ງກ່າວ ວ່າ ເດັກຍິງໄວ 7 ຂວບໃນລັດ Connecticut ໃນພາກຕາເວັນອອກສຽງເໜືອຂອງສະຫະລັດ ໄດ້ຮັບອະນຸ ຍາດໃຫ້ກັບຄືນໄປຫ້ອງຮຽນຂອງນາງໄດ້ ຫຼັງຈາກຖືກຫ້າມບໍ່ໃຫ້ໄປໂຮງຮຽນ ຍ້ອນຄວາມຢ້ານກົວວ່າ ນາງອາດຈະໄດ້ຕິດເຊື້ອອີໂບລາໃນຂະທີ່ນາງໄປຢ້ຽມຢາມອາຟຣິການັ້ນ